การประชุมสัมมนาเครือข่ายสำนักวิทยบริการและเทคโนโลยีสารสนเทศ มหาวิทยาลัยเทคโนโลยีราชมงคล ครั้งที่ 2 (ARIT NET # 2)

นายเชาวลิต สมบูรณ์พัฒนากิจ และนายสุทธิพงษ์ คำแปง เจ้าหน้าที่กลุ่มงานเครือข่ายคอมพิวเตอร์และการสื่อสาร ได้รับเกียรติเรียนเชิญเป็นวิทยากร ในการประชุมสัมมนาเครือข่ายสำนักวิทยบริการและเทคโนโลยีสารสนเทศ มหาวิทยาลัยเทคโนโลยีราชมงคล ครั้งที่ 2 (ARIT NET # 2) ณ สำนักวิทยบริการและเทคโนโลยีสารสนเทศ มหาวิทยาลัยเทคโนโลยีราชมงคลศรีวิชัย อำเภอเมือง จังหวัดสงขลา  ในกลุ่มมหาวิทยาลัยเทคโนโลยีราชมงคลทั้ง 9 แห่ง เป็นการถ่ายทอดความรู้จากประสบการณ์ตรงและแลกเปลี่ยนความคิดเห็นร่วมกัน เกิดองค์ความรู้ใหม่ ๆ ให้สามารถดำเนินกิจกรรมขับเคลื่อนนโยบายก้าวไปสู่มหาวิทยาลัยในโลกดิจิทัล